**Eesti keele õppekava A1-tasemele**

**Õppeasutuse nimi:** Keelerõõmud Keeltekool OÜ   
**Õppekava nimetus:** Eesti keele A1-taseme täiendkoolitus   
   
**Õppekavarühm:** Keeleõpe, eesti keel võõrkeelena  
   
**Õppekava koostamise alus:** Euroopa keeleõppe raamdokument ( <https://bit.ly/3SQjqsZ>)

**Õppe maht ja ülesehitus:**120 akadeemilist tundi, millest vähemalt 80 tundi on auditoorset õpet ja 20-40 tundi iseseisvat tööd.

Vastavalt tellija soovile võib korraldada erineva kestusega lühikursust, intensiiv- ja poolintensiivkursust.

Auditoorses õppes keskendutakse peamiselt kõne arendamisele ja mõistmisele ning grammatika seaduspärasuste selgitamisele. Iseseisvalt tuleb kodus õppida sõnavara, teha grammatikaharjutusi ja kirjalikke loovtöid ning võimalusel praktiseerida keelt keelekeskkonnas.

**Sihtgrupp ja õppe alustamise tingimused:**

Täiskasvanud, kes soovivad omandada eesti keelt A1-tasemel. Õppijate vastuvõtt toimub sooviavalduse alusel ja osalus kinnitatakse koolituslepingus ja registreerimislehel.

**Õppe eesmärk:**  
Omandada eesti keele oskus A1 tasemel, mis võimaldab toime tulla igapäevastes suhtlusolukordades, mis nõuavad otsest ja lihtsat infovahetust tuttavatel teemadel.  
  
**Õpiväljundid:**

Koolituse lõpuks iga õppija:

* saab aru tuttavatest sõnadest ja fraasidest, mis puudutavad teda ennast, tema perekonda ja vahetut ümbrust.
* saab aru tuttavatest nimedest, sõnadest ja väga lihtsatest lausetest, näiteks siltidel, plakatitel või kataloogides.
* oskab lihtsal viisil suhelda tingimusel, et vestluspartner räägib aeglaselt, vajadusel öeldut kordab või ümber sõnastab. Oskab küsida lihtsaid küsimusi ja neile vastata.
* oskab kasutada lihtsaid fraase ja lauseid kirjeldamaks oma perekonda, elukohta, tutavaid inimesi, oskab anda infot oma hariduse ja töö kohta.
* oskab kirjutada lühikest ja lihtsat teadet ning täita ankeete   
  **Õppe sisu:**

Kõnearenduse teemad:

* Tervitamine. Tutvustamine. Hüvastijätmine.
* Isikuandmed ja ankeedid. Telefoninumbrid, posti- ja meiliaadressid.
* Tee küsimine, tee juhatamine. Kella küsimine ja ütlemine.
* Inimeste kirjeldamine (välimus ja iseloom), nende kohta küsimuste esitamine.
* Kuupäevad ja aastaajad. Ümbruse kirjeldamine.
* Ilm ja loodus. Eesti loodus, suuremad linnad ja saared.
* Telefonivestlused.
* Igapäevased situatsioonid poes, restoranis, lennujaamas, hotellis, pangas, juuksuris jne.
* Hobid, vaba aeg ja meelelahutus. Kino, teater, kontsert, sport, raamatud ja muusika.
* Päritolu, rahvused, keeled.
* Kodu ja perekond.
* Pühad ja tähtpäevad Eestis ja mujal.
* Töö ja õppimine, haridus ja ametid.
* Reisimine ja puhkus.
* Minu päev.
* Oma soovide ja eelistuste väljendamine, vestluspartneri soovide ja eelistuste kohta küsimine.

Kirjutamine:Ankeetide, taotluste, registreerimisvormide täitmine. Küsimuste koostamine ja neile vastamine. Ümbruse kirjeldus. Postkaardi kirjutamine (õnnitlus- või tänukaart, reisipostkaart).  
  
Sõnavara: tähestik; igapäevased nimi-, omadus- ja tegu- ja kaassõnad; põhi- ja järgarvud; raha ja hinnad; kellaajad, nädalapäevad, kuud, aastaajad, pühad ja tähtpäevad; isikuandmed; ametid; haridus ja töö; hobid; reisimine ja puhkus; maad, rahvad, keeled; kodu, perekond ja sõbrad; linn, maa; ilm; hobid; värvid; riided; transport; toidukaubad, toidud, igapäevased viisakusväljendid ja käibefraasid.  
  
Grammatika: Tähestik; hääldamine ja ortograafia. Lauseehitus. Asesõnad, küsisõnad, arvsõnad, kaassõnad; sidesõnad ja määrsõnad. Ainsus ja mitmus. Jaatus ja eitus. Ma- ja da-tegevusnimi. Käändsõna käänamine. Tegusõna pööramine olevikus ja lihtminevikus. Käskiv ja tingiv kõneviis.

**Õppekeskkond:**Kursused viiakse läbi tunni alusel keeleõppeks renditavates ruumides Narvas või tellija soovil Zoomi veebiplatvormil. Õppeklassid vastavad tervisekaitse- ja ohutusnõuetele. Õppeklassides on internetiühendus ning nad on varustatud tahvli, arvuti ja audio-visuaalse esitlustehnikaga.

**Õppemeetodid:**Peamiselt rakendatakse kommunikatiivseid õppemeetodeid, nagu dialoogid, rollimängud, rühma- ja paaristööd, kasutatakse grammatikaharjutusi baasteadmiste omandamiseks. Samuti tehakse lugemis- ja kuulamisharjutusi õige häälduse harjutamiseks ning kõne ja kirjaliku teksti mõistmise arendamiseks.

**Hindamismeetodid. Hindamiskriteeriumid:**

Õppijatele antakse õpiväljundite omandamise kohta tagasisidet jooksvalt õppeprotsessi käigus. Hindamine toimub lõpueksamil, mis koosneb suulisest ja kirjalikust osast. Suuline osa on vestlus õppija ja õpetaja vahel. Kirjalik osa koosneb kuulamisharjutusest, grammatikaharjutusest, lugemisharjutusest ja kirjalikust loovtööst.

Kuulamine – saab aru lihtsatest küsimustest ja kuuldud info põhissisust, kui vestluspartner räägib aeglaselt ja selgelt ning öeldut kordab. (Hinnatakse suulises ja kirjalikus osas)

Lugemine – saab aru lühikestest lihtsatest tekstidest; oskab leida informatsiooni lihtsatest igapäevatekstidest (näiteks reklaamid, tööpakkumised, brošüürid, menüüd, sõiduplaanid). (Hinnatakse eksami kirjaliku osa grammatika- ja lugemisharjutustes.)

Rääkimine – oskab lühidalt rääkida oma tööst, perekonnast, sõpradest ja hobidest, lihtsate sõnadega kirjeldada oma ümbrust, sündmusi ja inimesi. Oskab teed küsida ja juhatada. Oskab esitada küsimusi igapäevateemadel ning sellistele küsimustele vastata. Oskab pidada lühikest telefonivestlust.  (Hinnatakse eksami suulise osa vestluses.)

Kirjutamine – oskab täita ankeeti ja kirjutada postkaarti. (Hinnatakse eksami kirjaliku osa loovtöös.)

**Õppematerjalid:**  
Põhiõpik on M. Simmul, I. Mangus „Tere!“ või M. Pesti, H. Ahi „E nagu Eesti“.  
Kursuse lisamaterjalid:  
1. [www.keeleklikk.ee](http://www.keeleklikk.ee/)  
2. [www.learningapps.com](http://www.learningapps.com)

3.www.quizlet.com

4.www.wordwall.com

5. <https://harno.ee/eesti-keele-tasemeeksamid>

6. <https://sonaveeb.ee/>

7. M. Kitsnik „Kirjuta mulle“  
8. S. Rammo, M. Teral, B. Klaas-Lang, M. Allik „Keel selgeks“  
   
**Täiendkoolituse lõpetamise tingimused ja väljastatavad dokumendid:**

Keelerõõmud Keeltekool OÜ väljastab kursuse lõpetanule tunnistuse tingimusel, et õppija on osalenud vähemalt 80% auditoorsetest tundidest ja läbinud edukalt kursuse lõpueksami. Lõpueksam hõlmab kirjutamist, kuulamist, lugemist ja kõnelemist ning selle abil kontrollitakse eespool mainitud õpiväljundite omandamist. Eksam loetakse sooritatuks, kui õppija saavutab vähemalt 60% maksimaalsest punktisummast.

Tunnistusele kantakse lõpetatud kursuse nimetus ja kestus, kursuse toimumise aeg ning osaleja nimi ja isikukood. Tunnistusele kirjutavad alla kursuse õpetaja ja keeltekooli juhataja. Kui osaleja ei läbinud edukalt kursuse lõpueksamit ja/või ei osalenud vajalikul arvul tundides, antakse talle kursuse lõpus tõend, kus on märgitud osaletud tundide arv. Tõendi allkirjastab Keelerõõmud Keeltekooli juhataja.