**Inglise keele õppekava – Vilunud keelekasutaja (C1)**

**Õppeasutuse nimi: Keelerõõmud Keeltekool OÜ**  
   
**Õppekava nimetus:**  
Inglise keele C1-taseme täiendkoolitus (moodulid C1.1 ja C1.2)  
   
**Õppekavarühm:**  
Keeleõpe, inglise keel võõrkeelena  
   
**Õppekava koostamise alus:**  
Euroopa keeleõppe raamdokument ( <https://bit.ly/3SQjqsZ>)

**Õppe maht ja ülesehitus:**200 akadeemilist tundi, millest 140 tundi on auditoorset õpet ja 60 tundi iseseisvat tööd. Tunnid toimuvad kaks korda nädalas, kaks akadeemilist tundi korraga. Õppe kestus on 35 nädalat ehk 9 kuud.

Vastavalt tellija soovile võib korraldada erineva kestusega lühikursust, intensiiv- ja poolintensiivkursust.

Auditoorses õppes keskendutakse peamiselt kõne arendamisele ja mõistmisele ning grammatika seaduspärasuste selgitamisele. Iseseisvalt tuleb kodus õppida sõnavara, teha grammatikaharjutusi ja kirjalikke loovtöid ,lisaks on soovituslik jälgida ingliskeelseid tele- ja raadiosaateid, lugeda keerukamaid ajakirjanduslikke tekste, tänapäeva inglise proosakirjandust ning võimalusel praktiseerida keelt keelekeskkonnas.

**Sihtgrupp ja õppe alustamise tingimused:**  
Õppijad, kes soovivad omandada inglise keelt C1-tasemel. Õppijate vastuvõtt toimub sooviavalduse alusel ja osalus kinnitatakse koolituslepingus ja registreerimislehel. Õpingute alustamise tingimuseks on inglise keele B2-taseme kursuse lõpetamine viimase kahe aasta jooksul või Keelerõõmud Keeltekooli kirjaliku ja suulise tasemetesti sooritamine.  
  
**Õppe eesmärk:**  
Omandada inglise keele oskus C1 tasemel, mis võimaldab inglise keeles nii suuliselt kui ka kirjalikult spontaalselt ja ladusalt suhelda.  
  
**Õpiväljundid:**  
Iga õppija koolituse lõpuks:

* saab aru pikemast tekstist isegi siis, kui see pole selgelt liigendatud ja seosed on esitatud kas kaudselt või vihjamisi. Saab aru suurema vaevata teleprogrammidest ja filmidest.
* saab aru pikkadest ja keerulistest kirjanduslikest tekstidest, erialastest artiklitest ja tehnilistest juhenditest isegi siis, kui need ei puuduta vahetult tema eriala.
* oskab keerulisi teemasid täpselt ja üksikasjalikult kirjeldada, välja tuua allteemad ja olulisemad punktid ning teha kokkuvõtet.
* oskab kirjutada kirja, esseed või aruannet keerukal teemal ja esile tõsta olulisemat. Oskab lugejast lähtuvalt kohandada oma stiili.
* oskab kasutada keelt tulemuslikult ja paindlikult nii ühiskondlikel kui ka tööalastel eesmärkidel.

**Õppe sisu:**

Kõnearenduse teemad:

* Mina ja digitaalne ühiskond. Sotsiaalmeedia. Massimeedia. Digiturvalisus. Arutlus.
* Ühiskondlik elu ja poliitika. Ameerika ja Inglismaa riigivalitsemise võrdlus. Uudised ja päevakajalised sündmused. Riikidevahelised suhted. Ühiskonna valupunktid. Oma arvamuse avaldamine ja põhjendamine.
* Inimestevahelised suhted. Isiksuse väljakujunemine, iseseisvumine. Erinevad peretüübid. Peretraditsioonid. Suhted, kombed peres, tööl, eri kultuurides. Keelestiili valik.
* Töökeskkond ja karjäär. Karjääri planeerimine. Töötingimused. Tööülesannete kirjeldamine. Tööintervjuu. Koosolekud. Ettevõtlikkus. Tööstress. Erinevate dokumentide vormistamine. CV. Motivatsioonikiri. Taotluskiri. Äriplaan.
* Teenindus ja kaubandus. Turundus ja reklaam. Inimeste mõjutamine. Internetikaubandus. Tagasiside andmine. Pretensioon. Tarbijakaitse.
* Keskkond ja loodus. Keskkonnakaitse. Loodushoid. “ Teeme ära“ jt keskkonnaprojektid. Prügi. Taaskasutus. Jätkusuutlik areng.
* Tervis ja eluviis. Tervishoid. Tervisekontroll. E-tervis. Alternatiivmeditsiin. Allergiad. Elukvaliteet. Tööstress. Läbipõlemine. Harrastussport. Rekreatsioon.
* Majandus ja õigussuhted. Majandussüsteem ja õiguskord. Kodaniku õigused ja kohustused. Turvalisus ja kuritegevus. Rahaasjad.
* Haridus. Haridus ja õpingud. Eesti, Inglismaa ja USA haridussüsteemid. Elukestev õpe. Kutseõpe. Õppimine välismaal. Veebiõpe. CV. Essee.

Grammatika: Oleviku, mineviku ja tuleviku ajavormid. Määrava ja umbmäärase artikli kasutamine. Passiiv. Tingimuslaused. Kaudne kõneviis. Eessõnad. Modaalverbid. Asesõnad. Küsisõnad. Omadussõnade võrdlus. Kirjavahemärkide kasutamine.

**Õppekeskkond:**Kursused viiakse läbi tunni alusel keeleõppeks renditavates ruumides Narvas või tellija soovil Zoomi veebiplatvormil. Õppeklassid vastavad tervisekaitse- ja ohutusnõuetele. Õppeklassides on internetiühendus ning nad on varustatud tahvli, arvuti ja audio-visuaalse esitlustehnikaga.

**Õppemeetodid:**Peamiselt rakendatakse kommunikatiivseid õppemeetodeid, nagu dialoogid, rollimängud, rühma- ja paaristööd, kasutatakse grammatikaharjutusi baasteadmiste omandamiseks. Samuti tehakse lugemis- ja kuulamisharjutusi õige häälduse harjutamiseks ning kõne ja kirjaliku teksti mõistmise arendamiseks.

**Hindamismeetodid. Hindamiskriteeriumid:**

Õppijatele antakse õpiväljundite omandamise kohta tagasisidet jooksvalt õppeprotsessi käigus. Hindamine toimub lõpueksamil, mis koosneb suulisest ja kirjalikust osast. Suuline osa on vestlus õppija ja õpetaja vahel. Kirjalik osa koosneb kuulamisharjutusest, grammatikaharjutusest, lugemisharjutusest ja kirjalikust loovtööst.

Kuulamine – saab aru ringhäälingus vahendatud dialoogi või suulist monoloogi, nt teadaandeid, telesaateid, filme, reklaame, loenguid ja ettekandeid. (Hinnatakse eksami kirjaliku osa kuulamisharjutuses ja suulise osa vestlusel.)

Lugemine – mõistab üksikasjalikult pikki ja keerukaid tekste olenemata sellest, kas need kuuluvad tema asjatundmise valdkonda või mitte.(Hinnatakse eksami kirjaliku osa grammatika- ja lugemisharjutuses.)

Rääkimine – oskab keerukal teemal esitada selgeid ja üksikasjalikke kirjeldusi ja ettekandeid, siduda allteemasid, arendada seisukohti ja lõpetada sobiva kokkuvõttega.(Hinnatakse eksami suulise osa vestlusel.)

Kirjutamine – oskab keerukal teemal kirjutada selgeid, hea ülesehitusega tekste, rohutada seejuures olulist, toetada oma seisukohti selgituste, põhjenduste ja asjakohaste näidistega ning lõpetada sobiva kokkuvõttega (Hinnatakse eksami kirjaliku osa loovtöös.)

**Õppematerjalid:**  
1. John and Liz Soars “New Headway Advanced” 5thedition. Oxford University Press, 2014.  
2. Raymond Murphy “English Grammar in Use”, Cambridge University Press, 2011.  
3. Õpetaja koostatud materjalid.  
4. Veebipõhised ressursid: [www.quizlet.com](http://www.quizlet.com), [www.wordwall.com](http://www.wordwall.com), [www.kahoot.com](http://www.kahoot.com), [www.padlet.com](http://www.padlet.com).

**Täiendkoolituse lõpetamise tingimused ja väljastatavad dokumendid:**

Keelerõõmud Keeltekool OÜ väljastab kursuse lõpetanule tunnistuse tingimusel, et õppija on osalenud vähemalt 80% auditoorsetest tundidest ja läbinud edukalt kursuse lõpueksami. Lõpueksam hõlmab kirjutamist, kuulamist, lugemist ja kõnelemist ning selle abil kontrollitakse eespool mainitud õpiväljundite omandamist. Eksam loetakse sooritatuks, kui õppija saavutab vähemalt 60% maksimaalsest punktisummast.

Tunnistusele kantakse lõpetatud kursuse nimetus ja kestus, kursuse toimumise aeg ning osaleja nimi ja isikukood. Tunnistusele kirjutavad alla kursuse õpetaja ja keeltekooli juhataja. Kui osaleja ei läbinud edukalt kursuse lõpueksamit ja/või ei osalenud vajalikul arvul tundides, antakse talle kursuse lõpus tõend, kus on märgitud osaletud tundide arv. Tõendi allkirjastab Keelerõõmud Keeltekooli juhataja.